text: نائب صدر جمہوریہ ہند جناب ایم وینکیا نائیڈو نے جلد از جلد ملک میں پائی جانے والی اس شہری اور دیہی تفریق کو ختم کرنے کی ضرورت پر زور دیا تاکہ اگلے 10 سے15 برس کے اندر ہندوستان کی دنیا کی تیسری سب سے بڑی معیشت کی جانب ترقی میں کوئی رکاوٹ پیش نہ آئے ۔ انہوں نے کہا کہ ملک کے دیہی علاقوں کو اقتصادی سرگرمیوں کا اہم مرکز بننا ہوگا۔ زراعت ملک کے دیہی باشندوں کی مجموعی ترقی میں اہم رول ادا کر رہی ہے۔